Еуразиялық экономикалық одақтың Кеден кодексі туралы шартты ратификациялау туралы
236-бап. Тауарларды кері импорт кедендік рәсімімен орналастыру шарттары

1. Тауарларды кері импорт кедендік рәсімімен орналастыру шарттары:
1) Кодекстің
7-бабына
сәйкес тыйым салулардың және шектеулердің сақталуы;
2) Одақтың кедендік аумағынан тауарларды әкетудің мән-жайлары, егер жөндеу операциялары тауарлармен Одақтың кедендік аумағының шегінен тыс жүргізілсе және кедендік және (немесе) өзге құжаттарды немесе осындай құжаттар туралы мәліметтерді ұсынумен расталса, осы операциялар туралы мәліметтерді кеден органына ұсыну;
3) тауарлардың жекелеген санаттарына қатысты осы баптың 2, 4 - 6-тармақтарында белгіленген өзге шарттар болып табылады.
2. Одақтың кедендік аумағынан бұрын әкетілген тауарларды орналастыру, оларға қатысты экспорт кедендік рәсімі қолданылған, кері импорт кедендік рәсімімен орналастыру шарттары:
1) бұл тауарлар кері импорт кедендік рәсімімен оларды Одақтың кедендік аумағынан әкету кезінде Одақтың кедендік шекарасы арқылы өткізілген күннен кейінгі күннен бастап үш жыл өткенге дейін немесе осы баптың 3-тармағына сәйкес Комиссия айқындаған өзге де мерзім өткенге дейін орналастырылса;
2) табиғи тозу немесе табиғи кему салдарынан болған өзгерістерді қоспағанда, Одақтың кедендік аумағынан әкетілген, бұл тауарлар тасудың (тасымалдаудың) және (немесе) сақтаудың қалыпты жағдайы кезіндегі өзгеріссіз күйінде болса;
3) Одақтың кедендік аумағынан тауарларды әкетумен байланысты мұндай салықтар сомалары және (немесе) пайыздары төленбесе немесе қайтарылса, сондай-ақ өзге салықтар сомаларын, субсидиялар және өзге төленбеген сомалар немесе Одақтың кеден аумағынан тауарларды әкетумен байланысты өтеулер, егер мүше мемлекеттің, заңнамасымен көзделсе және мұндай заңнамада белгіленген тәртіппен және шарттармен өтеу болып табылады.
3. Тауарлардың жекелеген санаттарына қатысты Комиссия осы баптың 2-тармағының 1-тармақшасында көрсетілген мерзімнен асатын мерзімді белгілеуге құқылы.
4. Уақытша әкету кедендік рәсімі қолданылған Одақтың кедендік аумағынан бұрын әкетілген тауарларды кері импорт кедендік рәсімімен орналастыру шарттары:
1) уақытша әкелу кедендік рәсімінің қолданыс мерзімі ішінде Одақтың кедендік кедендік аумағына тауарларды әкелу;
2) табиғи тозу салдарынан өзгерістерді, сондай-ақ тасымалдаудың (тасымалдың) және (немесе) сақтаудың қалыпты жағдайлары кезінде табиғи кему салдарынан өзгерістерді, сондай-ақ тауарларды уақытша әкету кедендік рәсіміне сәйкес пайдаланған кезде жол берілетін өзгерістерді қоспағанда, тауарлар Одақтың кедендік аумағынан әкетілгенде олардың жай-күйін өзгеріссіз сақтау болып табылады.
5. Одақтың кедендік аумағынан бұрын әкетілген тауарларды орналастыру, оларға қатысты кеден аумағынан тыс қайта өңдеу кедендік рәсімі қолданылған кері импорт кедендік рәсімімен орналастыру шарттары:
1) тауарларды кеден органы белгілеген кедендік аумағынан тыс қайта өңдеу кедендік рәсімінің қолдану мерзімі ішінде Одақтың кедендік аумағына әкелу;
2) табиғи тозу салдарынан өзгерістерді, сондай-ақ тасымалдаудың (тасымалдың) және (немесе) сақтаудың қалыпты жағдайлары кезінде табиғи кему салдарынан өзгерістерді қоспағанда, тауарлар Одақтың кедендік аумағынан әкетілгенде олардың жай-күйін өзгеріссіз сақтау болып табылады.
6. Кедендік аумағынан тыс қайта өңдеу кедендік рәсімі қолданылған тауарларға қатысты тауарлар кері импорт кедендік рәсімімен орналастырудың шарттары:
1) Одақтың кедендік аумағынан олардың өтеусіз (кепілдік) жөнделуі үшін кедендік аумағынан тыс қайта өңдеу кедендік рәсімімен орналастырылған тауарларды әкету;
2) қайта өңделген өнімдерді кеден органы белгілеген кедендік аумақтан тыс қайта өңдеу кедендік рәсімінің қолдану мерзімі ішінде кері импорт кедендік рәсімімен орналастыру болып табылады.
7. Кері импорт кедендік рәсімімен орналастырылған тауарлардың декларанты Одақтың кедендік аумағынан әкетілген тауарларға сәйкес осы баптың 2, 4 - 6-тармақтарында көрсетілген кедендік рәсімдердің біріне орналастырылған тауарлардың декларанты болып табылатын тұлға болуы мүмкін.